ועדת הכלכלה, כנסת 20, פרוטוקול מספר 509, 2017-06-05 11:00

איתן כבל: בוקר טוב, גברתי מנהלת הוועדה, היועצת המשפטית, רשמת, דוברים, חבריי חברי הכנסת, בוקר טוב לכולם.

איתן כבל: ברשות

איתן כבל: כם אעשה פתיחה קצרה ואעביר אחר-כך את שרביט הניהול לידי חברי הקרוב, יעקב פרי.

איתן כבל: ברשותכם, אני רוצה לפתוח כמדי יום שני במספר ההרוגים.

איתן כבל: מספר ההרוגים כבר עומד על 157 הרוגים אל מול 151 בזמן הזה בשנה שעברה.

איתן כבל: המשמעות היא שהמגמה נמשכת לצערנו, והיא נמשכת לצערנו ביתר שאת, חבר הכנסת חאג' יחיא, במגזר הערבי.

איתן כבל: אוסאמה היה כאן באחד הדיונים, וביקשתי שנארגן בוועדה דיון שבו נזמין ראשי רשויות, אנשי דת, את ראשי המגזר כדי לדון.

איתן כבל: הרי זה לא גזרת גורל.

איתן כבל: בכל הכבוד, לא מתקבל על הדעת שהמספרים במגזר הערבי נמצאים בעלייה דרמטית.

עבד אל חכים חאג' יחיא: הרבה מהתאונות ניתן למנוע.

איתן כבל: זו בדיוק הנקודה.

עבד אל חכים חאג' יחיא: הפיגומים שנופלים מהם או שהפיגומים נופלים, גם דבר כזה ניתן למנוע.

איתן כבל: נכון.

איתן כבל: אני אומר בצורה ברורה, כמדי שבוע גם נזכיר את הציפייה שלנו להתחייבות של השר לביטחון פנים שעד סוף השנה בעזרת השם מספר הניידות והשוטרים שיעסקו במניעת תאונות יוכפל.

איתן כבל: זו התחייבות שהוא נתן כאן.

איתן כבל: אנחנו נותנים את הזמן ואנחנו עוקבים אחר העניין הזה.

איתן כבל: ברשותכם אני רוצה לעשות מעבר חד, לפתוח את הדיון, רק לכוון אותו, אדוני חבר הכנסת פרי.

איתן כבל: הדיון הוא בהצעת חוק לתיקון פקודת ביטוח רכב מנועי [נוסח חדש] (מס' 22), התשע"ז-2017, שלפחות ממה שנציגי הביטוח ואסף אמרו לי זו הצעת חוק צרכנית מן המדרגה העליונה.

איתן כבל: היא צרכנית כלפי האזרחים, היא אמורה, לפחות על-פי איך שהם הציגו את זה בפני, לחסוך להם ביורוקרטיה בצורה מאוד-מאוד משמעותית.

יעקב פרי: לכיוון שלהם או לכיוון של הצרכן?

איתן כבל: לכיוון של הצרכן.

איתן כבל: תיכף יציגו את הדברים.

איתן כבל: בהנחה שאכן כך הם פני הדברים, עד שקורה נס כזה, הם עדיין אפילו לא ערוכים נפשית להודיע על תהליך כזה שבו אגף שוק ההון והביטוח רוצים - - -

יעקב פרי: אתה כל כך מיטיב אתם.

איתן כבל: אנחנו מבקשים לנצור את האירוע הזה, אז אסור לקלקל להם את העניין הזה.

איתן כבל: בשורה התחתונה זה הכיוון שאנחנו רוצים ללכת בו.

איתן כבל: בדיון הבא, בעזרת השם, אני כבר אשתתף.

איתן כבל: ברשותכם, חברי חבר הכנסת פרי, תודה לך שוב.

יעקב פרי: תודה רבה.

יעקב פרי: בוקר טוב, אני לא אחזור על כל ההקדמות, אפשר לגשת לעבודה.

יעקב פרי: מי יכול להסביר לנו הסבר כללי לפני שניכנס לקריאה?

יעקב פרי: אני מבין שהצעת החוק הממשלתית היא הצעת חוק שהגיש האוצר.

<אסף מיכאלי: אמת ויציב.

יעקב פרי: נרצה בכל מקרה, לפני שניגש לקריאה, גם לשמוע את משרד התחבורה, וכמובן אם יש נציגים נוספים של הממשלה וגם נציגים של חברות הביטוח, אם יש להם הערות, תוספות או בקשות.

יעקב פרי: אתה יכול להתחיל.

<אסף מיכאלי: אני סגן בכיר לממונה על שוק ההון.

<אסף מיכאלי: תודה ליושב-ראש ולחברי הכנסת על הדיון, אני אציג בצורה כללית את הסיבה לתיקון הזה, וכמובן היועץ המשפטי יוכל להרחיב.

<אסף מיכאלי: המטרה של התיקון היא להקל בביורוקרטיה שמושתת היום על האזרח בבואו לעשות שינוי בתעודת ביטוח החובה.

<אסף מיכאלי: אנחנו כצרכנים מבצעים שינויים בביטוח החובה מכל מיני סיבות.

<אסף מיכאלי: אחת הסיבות השכיחות היא שאדם מחליף את הרכב, מוכר את הרכב במהלך שנת הביטוח שלו, הוא מבקש לקבל בחזרה את היתרה של תקופת הביטוח.

<אסף מיכאלי: אנחנו מבקשים לתקן את החובה על אותו אדם להחזיר את התעודה פיזית למבטח על מנת ליהנות מהביטוח, מיתרת הפרמיה.

<אסף מיכאלי: אנחנו סבורים שב-2017 - - -

עבד אל חכים חאג' יחיא: נניח שגנבו לו את הרכב והתעודה בפנים?

<אסף מיכאלי: בהחלט.

<אסף מיכאלי: זה רק אחד מהמצבים.

<אסף מיכאלי: יש לא מעט מצבים שבהם אדם נדרש להחזיר את התעודה.

<אסף מיכאלי: הוא אינו יכול לעשות את זה, הוא צריך להצהיר הצהרות שונות ומשונות.

<אסף מיכאלי: המטרה היום היא להפסיק את זה.

<אסף מיכאלי: ב-2017 בשלה העת לעבור לתעודה דיגיטלית, תעודה שמאפשרת למבוטח לבצע שינויים והתאמות.

<אסף מיכאלי: למשל אדם שרוצה להוסיף עכשיו את הבן שקיבל רישיון, רוצה להתאים את התעודה מתעודה רגילה לתעודה עם נהג צעיר, הוא צריך ללכת לבנק הדואר, להחזיר פיזית את התעודה, לחכות עד שהתעודה תגיע, לחכות שתתקבל בצד השני, בשביל לקבל חזרה את דמי הביטוח, פעולה שהוא יכול לבצע היום באמצעים דיגיטליים, מיד, ולכן עשרות ומאות של מבוטחים לא מבצעים את הפעולה הזאת ולא נהנים מקבלה של דמי הביטוח.

<אסף מיכאלי: אנחנו מבקשים להפסיק את הפרקטיקה הזאת, לעבור לממשק דיגיטלי.

<אסף מיכאלי: הצעד הזה הוא תיקון חקיקה אחד מבין סדרה של תיקונים, כשהמטרה שלהם היא להשלים ממשק דיגיטלי מלא בטיפול באזרח בביטוח החובה, לצד תיקון נוסף שאנחנו מקדמים, שיאפשר גם מידע און ליין למשטרה ולמכוני הרישוי על עצם קיומו של ביטוח, דיווח יומי, כך שלגופים האלה יהיה המידע בצורה מהימנה, און ליין, כך שגם שם יתייתר הצורך של האזרח להציג את התעודה בצורה פיזית.

<אסף מיכאלי: זה צעד אחד מסדרה של ארבעה צעדים, שהמטרה שלהם - - -

<לאה ורון: אמרת ביטוח חובה בלבד.

<לאה ורון: לא מקיף?

<אסף מיכאלי: נכון.

<אסף מיכאלי: מכיוון שרק בביטוח החובה נקבעו אותם תנאים ב-1970, שאז היה צריך להחזיק פיזית משהו בשביל להוכיח בעלות.

<אסף מיכאלי: רק שם נקבעה החובה, ולכן אנחנו מבטלים את החובה הזאת.

<אסף מיכאלי: אנחנו נייצר בהמשך, כחלק מהתיקונים, גם למכוני הרישוי, גם למשטרת ישראל, מידע זמין, און ליין, כך שגם הם לא יצטרכו לבקש את התעודה הזאת ויהיה להם המידע הזה בצורה זמינה ומהימנה.

<אסף מיכאלי: זו מטרת התיקון, הפחתת ביורוקרטיה מעבר לממשק דיגיטלי.

<אסף מיכאלי: זה ככל שזה נוגע להצגה הכללית.

<אסף מיכאלי: אם תרצו, כמובן נשמח להרחיב תיקון-תיקון, גם באמצעות היועץ המשפטי.

יעקב פרי: בכל מקרה נעבור סעיף-סעיף ונשמע את ההערות.

יעקב פרי: משרד התחבורה.

יעקב פרי: חוה, את רוצה להעיר?

<חוה ראובני: תודה, אדוני.

<חוה ראובני: אנחנו כמובן תומכים בהצעת החוק הזאת.

<חוה ראובני: אנחנו חושבים שהרעיון לבדיקת נתונים באופן דיגיטלי חלף הצגת מסמכים, אפילו לפני הקטע של תקשורת עם חברות הביטוח, אפילו בהקשרים שלנו, היא עדיפה, היא אמינה יותר, היא מהירה יותר, היא מדויקת יותר והיא רצויה.

<חוה ראובני: עם זאת, הנושא של תעודת הביטוח מופיע בדיני התעבורה במספר הקשרים.

<חוה ראובני: כפועל יוצא של החקיקה הזאת צריך יהיה לוודא את ההתאמה שלהם לחקיקה החדשה.

<חוה ראובני: הדבר העיקרי, זה כבר עלה בדבריו של אסף, הנושא של הצגת תעודת ביטוח כחלק מהליך הרישוי של רכב.

<חוה ראובני: היום כדי לקבל רכב חדש, אתה נדרש להציג ביטוח חובה בסוכנות לפני שימסרו לידך את המפתח ואת הרכב החדש, בטסט השנתי גם בודקים.

<חוה ראובני: יש עוד מספר הקשרים של חובה, שיהיה ביטוח רכב תפעולי, אלה סיטואציות יותר פינתיות.

<חוה ראובני: כאשר אנחנו מדברים אם יהיה מאגר מידע של הגופים האלה, תהיה גישה, הם אפילו לא צריכים לדעת מי המבטח ופרטי הפוליסה.

יעקב פרי: סליחה שאני קוטע אותך, כל הדברים שעכשיו את אומרת את מתכוונת שבזמן שיכינו את החוק אתם תתאמו, תתקנו או תוסיפו?

<חוה ראובני: עד התחילה של החוק, עד שהוא ייכנס לתוקף.

<חוה ראובני: נושא נוסף והוא טיפה שונה זה הנושא של חובת מסירת פרטים במצב של תאונה – הסיטואציה שאני מניחה שלצערנו רובנו נתקלנו בה, של שני כלי רכב בכביש, מכת פח, חובת מסירת פרטים – זה אחד הפרטים שחובה למסור, והיום יש חובה להציג את תעודת הביטוח.

<חוה ראובני: צריך יהיה לוודא הסדר מתאים, כבר דיברנו בינינו על כמה אפשרויות, אבל בתקופה עד תחילתו של החוק צריך יהיה ליצור את ההסדר המתאים שיאפשר לשני הצדדים לאירוע הזה לקבל את הפרטים במקום.

יעקב פרי: לפי מה שקראתי והבנתי, ויכול להיות שלא הבנתי נכון, היום אני פטור מלמסור פרטים לצד השני במקרים מסוימים, כשהרכב בבעלות המדינה או בנסיעה מבצעית.

<מירב תורג'מן: זה לגבי סעיף 1.

<לאה ורון: הם התחילו מסעיף 2, בתרומה הגדולה לציבור.

<חוה ראובני: אין סייגים לגבי המדינה וכו'.

<חוה ראובני: תקנות 144 ו-145 לתקנות התעבורה מחייבות למסור את הפרטים הללו.

<חוה ראובני: בניגוד לגופים הקודמים שדי להם בתשובה לשאלה אם יש או אין ביטוח ולא מעניינים אותם פרטי הביטוח, איזה חברה, איזה מספר פוליסה, איזה שימושים וכו', פה מאוד-מאוד מעניין מי המבטח.

<חוה ראובני: בתקופה עד תחילת החוק יש בינינו הסכמה שלנושא הזה צריך לתת מענה, שהציבור יוכל לקבל את המידע, ונתפור ביחד את הפתרון ואת ההתאמה בתקנות התעבורה.

יעקב פרי: תודה רבה, חוה.

יעקב פרי: מישהו מהמבטחים?

יעקב פרי: בבקשה.

<יואב ענתבי: במסגרת היוזמה לסייע לצרכנים, לצמצם את הביורוקרטיה ולקדם את הנושא, אנחנו חושבים שיש עוד שני עניינים שראוי לדון בהם.

<יואב ענתבי: הנושא הראשון זה סעיף 24 שמדבר על הודעת ביטול בכתב – אנחנו סבורים שאם כל ההליך נועד להקל על הצרכן, הביטוח יכול להירכש באופן דיגיטלי ולא צריך תעודה בכתב - -

יעקב פרי: זה מה שכתבתם במכתב שלכם.

<יואב ענתבי: כן.

<יואב ענתבי: - - אז ראוי שגם הביטול, לאפשר הודעת ביטול אלקטרונית, ובכך גם להקל על הצרכנים.

יעקב פרי: זו נקודה אחת.

יעקב פרי: והשנייה?

<יואב ענתבי: הנקודה השנייה היא נושא של העברת בעלות.

<יואב ענתבי: בכל שנה יש מאות אלפי העברות בעלות של רכבים שנמכרים.

<יואב ענתבי: מה שקורה במקרים לא מעטים, שבא המוכר ואומר לקונה: אני משאיר לך את תעודת ביטוח החובה, והקונה חושב שהוא מכוסה עד סופה.

יעקב פרי: הוא משאיר לו את תעודת החובה שלו, שעל שמו, על הרכב.

<יואב ענתבי: כן.

<יואב ענתבי: נכון.

<יואב ענתבי: הוא משאיר לו את תעודת ביטוח החובה שיש לו על הרכב - - -

יעקב פרי: זה לא תופס?

<יואב ענתבי: על-פי החוק זה תופס והביטוח אמור לשרת גם את הקונה - -

יעקב פרי: מה הבעיה?

<יואב ענתבי: - - אלא מה, במקרים לא מעטים אחרי שזה נעשה, בא אותו מוכר, פונה לחברת הביטוח ואומר לחברה הנכבדה: תבטלי לי את הביטוח, הרבה פעמים הוא גם לא אומר שזה העברת בעלות.

<יואב ענתבי: החברה שומעת שהוא רוצה לבטל, היא רוצה לבוא לקראתו, היא מבטלת ומחזירה לו את הכסף.

<יואב ענתבי: זה יוצר מצב שבו הקונה - - -

<מירב תורג'מן: אין לו התעודה המקורית, איך הוא מחזיר לכם?

<מירב תורג'מן: איך הוא יכול לבטל את הפוליסה אם אין לו את תעודת הביטוח המקורית כי הוא העביר אותה לקונה?

עבד אל חכים חאג' יחיא: בהודעה לסוכן זה מה שקורה.

<מירב תורג'מן: כדי לבטל את הביטוח הוא חייב למסור - - -

<יואב ענתבי: הוא יכול להצהיר שהתעודה אבדה וכו', יש עוד פרוצדורות.

<לאה ורון: הוא מרמה.

יעקב פרי: מה ההצעה כדי לפתור את זה?

<יואב ענתבי: מה שקורה שהקונה עומד בפני חוסר ודאות, כי חברת הביטוח במקרה כזה יכולה להגיד – כתוב בחוק שהיא לא ידעה על הנושא הזה והיא לא היתה מבטחת אותו מטעמי סיכון וכו' יש לקונה שיכולה להתפרש כחוסר כיסוי.

יעקב פרי: יואב, מה ההצעה שלכם?

<יואב ענתבי: ההצעה שלנו היא לאפשר כמו שאני בא ורוכש רכב, וכל אחד יודע שכאשר הוא רוכש רכב הוא צריך לרכוש בעצמו ביטוח חובה.

<יואב ענתבי: ולכן ההצעה שלנו שתינתן לקונה ארכה של שבעה ימים לרכוש את הביטוח, והקונה בעצמו, באחריותו ירכוש את הביטוח, והדבר יהיה הכי פשוט, הכי יעיל, הכי נכון, הכי ציבורי.

יעקב פרי: מה עמדתכם האוצר, מציעי החוק, לגבי שתי ההצעות?

<אסף מיכאלי: ידידי לא התייחס כלל להצעה שהועלתה, כאילו היא לא מספיק חשובה ומורכבת.

<אסף מיכאלי: אנחנו מציעים לדון בהצעה כפי שהגשנו, כפי שעברה גם בקריאה הראשונה, ואפשר בהחלט לקיים דיון.

<אסף מיכאלי: יש לנו גם הסתייגויות, אבל כל ההתייחסות שלו לא היתה לנושא שלשמו התכנסנו.

יעקב פרי: עזוב.

יעקב פרי: עזוב עכשיו.

<אסף מיכאלי: הוא מציע תיקונים אחרים בחוק הזה.

<אסף מיכאלי: יכול להיות שאפשר לדון בהם - - -

יעקב פרי: לי מותר להפריע.

יעקב פרי: סעיף 24, מה שהוא אומר, עושה לי היגיון, הנושא של הביטול באותה מדיה דיגיטלית, אם אני לא טועה.

יעקב פרי: לגבי הנושא של הרכישה - - -

<אסף מיכאלי: אני אתייחס לסעיף 24.

<אסף מיכאלי: הפקודה נכתבה ב-1970, יכול להיות שיש תיקונים נוספים שצריך לעשות בה מעת לעת.

<אסף מיכאלי: דווקא הנושא הזה של דרישת הכתב יכולה להתקיים גם באמצעות שימוש בכלים דיגיטליים, אין כאן מניעה לדרישת הכתב גם כשהפעולה מתבצעת באמצעות אימייל וכיוצא בזה, ולכן אני לא בהכרח רואה את הצורך.

<אסף מיכאלי: אני מציע לדון בתיקון הזה שהוא מספיק כבד משמעותי, וכמו שאמרתי גם הוא רק צעד אחד מבין מספר צעדים שהמטרה שלהם לעבור לעולם דיגיטלי.

יעקב פרי: הגענו לימים טובים שבהם האוצר דואג לצרכנים.

יעקב פרי: זה עידן חדש.

<אסף מיכאלי: אנחנו מרגישים שאנחנו עושים את זה כל הזמן.

יעקב פרי: ברור.

יעקב פרי: אין בכלל ספק.

יעקב פרי: האם יש עוד מישהו מהמוזמנים?

יעקב פרי: אם אפשר, רק בקצרה, כי אנחנו רוצים לגשת לעבודה.

יעקב פרי: בבקשה, אדוני.

<נמרוד הגלילי: אני רק רוצה לוודא שהאפשרות להנפיק תעודה דיגיטלית, כשאני לא צריך את הנייר ברכב, שמספיק שיש לי תמונה בטלפון ואני לא אצטרך אפילו להדפיס נייר מהמחשב.

יעקב פרי: מי שצריך לענות לך - - -

<אסף מיכאלי: אני יכול לענות.

יעקב פרי: בבקשה.

<אסף מיכאלי: מי שירצה ודאי יוכל להדפיס, מי שירצה יוכל להשתמש באמצעים הדיגיטליים.

<אסף מיכאלי: השאלה שלך לא רלוונטית בהכרח לתיקון הנוכחי, אלא לתיקונים האחרים שכפי שתיארתי מתבצעים במקביל.

<אסף מיכאלי: מרגע שהמידע יהיה זמין און ליין לכלל הגופים, יתייתר הצורך אפילו למי שרוצה להדפיס את זה, כי שוב למכוני הרישוי זה יהיה בצורה מהימנה און ליין, למשטרת ישראל זה יהיה בצורה מהימנה און ליין וכן לרשויות.

<אסף מיכאלי: לא תצטרך להציג את התעודה הזאת.

<אסף מיכאלי: גם אזרחים שירצו לעשות שאילתה - - -

יעקב פרי: זה כבר מופיע במאגר?

<מירב תורג'מן: יש כבר מאגר כזה כיום?

<אסף מיכאלי: כן.

<אסף מיכאלי: מה שאנחנו עושים למאגר, המטרה של התיקון האחר, שעוד לא מוצע כאן, זה לשפר את המידע במאגר כך שהמידע בו יהיה מהימן ברמה יומיומית ויהיה גם נגיש לאזרחים.

<אסף מיכאלי: היום יש מאגר ברמה חודשית, הוא פחות נגיש.

<אסף מיכאלי: יהיה מאגר, שהוא יהיה גם יומיומי, גם נגיש לצרכנים וגם נגיש לגורמי השלטון.

<מירב תורג'מן: למי יש גישה למאגר?

<ירון גולן: כמו שאסף תיאר במקביל לפקודה יש עוד שלושה תיקונים מקבילים, משלימים, שצריכים להיעשות.

<ירון גולן: תיקון אחד הוא תיקון לצו שנקרא "צו פיצויים לנפגעי תאונות דרכים (מימון הקרן)".

<ירון גולן: הצו הזה היום קובע חובה חודשית, פעם בחודש חברות הביטוח מחויבות למסור לקרנית מידע על כל פוליסות החובה שהן הפיקו.

יעקב פרי: לאן כל האינפורמציה הזאת נאספת?

<ירון גולן: לקרנית.

<ירון גולן: קרנית זה תאגיד סטטוטורי שמרכז את המידע אצלו.

<ירון גולן: תקנות מקבילות הן תקנות פיצויים לנפגעי תאונות דרכים (מסירת מידע מהקרן).

<ירון גולן: התקנות האלה מסדירות איך קרנית מוציאה מידע שנמצא אצלה.

<ירון גולן: נכון להיום יש מספר גופים שמנויים בתקנות שיכולים לקבל מידע, לדוגמה המוסד לביטוח לאומי, מוסד רפואי, קופת חולים, מגן דוד, משרד הביטחון, משטרת ישראל.

<ירון גולן: לגבי משטרת ישראל גם מצוין בתקנה 7 שהמידע יהיה מעודכן פעם בחודש.

<ירון גולן: במסגרת התיקון שנבקש לקדם זה שהמידע שיהיה בידי המשטרה ונוסיף גם את רשות הרישוי, המידע יהיה מידע יומי, וברגע שהמידע יהיה יומי - -

יעקב פרי: הוא יעודכן יומית.

<ירון גולן: - - הוא יעודכן יומית, ושוטר שיבדוק מספר רישוי רכב, הוא יוכל לדעת און ליין, נכון ליום הבדיקה.

יעקב פרי: זה אל"ף-בי"ת.

<לאה ורון: לא הזכרת קודם את משרד הרישוי ואת מכוני הרישוי.

<מירב תורג'מן: להם כרגע אין גישה למאגר.

<ירון גולן: נכון להיום קשה יותר לבן אדם פרטי להגיש בקשה מהקרן לקבלת מידע.

<מירב תורג'מן: זה רק באמצעות עורך-דין?

<ירון גולן: לא באמצעות עורך-דין, בסיטואציות מסוימות מאוד.

<אסף מיכאלי: רק אם הוא תובע, רק אם הוא נפגע בתביעה.

<אסף מיכאלי: אנחנו רוצים שהמידע הזה יהיה זמין לכל אזרח, כך שבמקרה של תאונה האזרחים יוכלו בקלות לברר איפה הרכב מבוטח.

יעקב פרי: אני לא בטוח שזה יהיה בקלות, זה פותח בעיה לא פשוטה.

יעקב פרי: על כל קמט פח שתצטרך ללכת זה סיפור שלם.

<אסף מיכאלי: נכון, אבל זה בתביעות של נזקי גוף ולא בנזקי רכוש.

יעקב פרי: זה גם לא מעט.

<מירב תורג'מן: על אחת כמה וכמה.

<מירב תורג'מן: כשזה מקרי פח אז אין מידע.

יעקב פרי: מי אחראי על המאגר?

<אסף מיכאלי: קרנית, שהיא רשות סטטוטורית.

יעקב פרי: היא רשומה במאגרי מידע?

<לאה ורון: האם הרשם שממונה על מאגרי המידע ושמירה על הפרטיות שבמשרד המשפטים מפקח על המאגר הזה?

<אסף מיכאלי: אני מניח שהוא מפקח כמו על כל מאגר.

<לאה ורון: מניח זו לא תשובה מספיק טובה.

<אסף מיכאלי: קרנית היא רשות סטטוטורית, עצמאית, מפוקחת על ידינו.

יעקב פרי: אני מבקש לבדוק את זה.

<חוה ראובני: השאלה של מר הגלילי התכתבה ישירות עם תקנה 9 לתקנות התעבורה, שמעבר לכל הבקרות מטילה חובה פוזיטיבית על נהג בכל נסיעה לשאת אתו תעודת ביטוח.

<חוה ראובני: יכול להיות שבמסגרת התיקונים בתקנות התעבורה שעליהם דיברתי קודם – יכול להיות שהחובה הזאת תתייתר, לאור מאגר מידע שיהיה זמין לכל מי שצריך לדעת מידע בזמן אמת.

עבד אל חכים חאג' יחיא: במקרה של תאונה כשצריך להביא פרטים, הוא לא צריך להחזיק - - -

<מירב תורג'מן: לא.

<מירב תורג'מן: הוא צריך לפנות למאגר מידע.

עבד אל חכים חאג' יחיא: מספיק לקחת מספר רכב?

<חוה ראובני: זה לא מה שאמרנו?

עבד אל חכים חאג' יחיא: אני שואל.

עבד אל חכים חאג' יחיא: את חושבת שתתייתר החזקת תעודת הביטוח, זה מה ששמעתי.

עבד אל חכים חאג' יחיא: אם לא שמעתי נכון, תתקני אותי.

<חוה ראובני: אמרתי "ייתכן".

<חוה ראובני: עם זאת, עדיין יצטרך להיות מעוצב פתרון שיאפשר מסירת מידע בזמן אמת.

יעקב פרי: חוה, הפתרון הזה לא נראה לנו עדיין לא קיים, או לא מבושל, או לא סגור, או אחד משלושת הדברים.

<חוה ראובני: שלושתם גם יחד.

<חוה ראובני: זה לא סגור עדיין, אלה דברים שייסגרו.

<חוה ראובני: כיוון שכולנו מעוניינים בפתרון מן הסוג הזה, אני לא חושבת שזה מורכב להסדיר דרך שבה המידע יגיע.

עבד אל חכים חאג' יחיא: האם נגיע למצב שלא צריך להחזיק ביטוח בתוך הרכב, שזה דיגיטלי, וכשקורית תאונה, האם יהיה לסוכן הביטוח שלי כשמישהו פגע בי, אפשרות להגיע לפי מספר הרכב, להגיש את התביעה, והוא יידע את כל הנתונים?

יעקב פרי: אומרים שכן.

עבד אל חכים חאג' יחיא: הוא יוכל להגיע למידע הזה, זה צריך להיות ברור.

<חוה ראובני: ברור.

<חוה ראובני: אין ספק.

יעקב פרי: זה אל"ף-בי"ת.

יעקב פרי: זה ברור לגמרי.

<חוה ראובני: ברור לחלוטין שזה צריך לקרות.

<חוה ראובני: אדוני כבר שואל על הפרטים של ההסדר.

יעקב פרי: אני רוצה לשאול, גבירותיי, את משטרת ישראל מה יש לכן להגיד, מה יש לכן להעיר, או מה יש לכן לטעון, או שדעתכן נוחה?

<דנה ימינחה: כפי שהוצג כאן, מה שלנו חשוב שלשוטר תהיה בשטח היכולת לברר האם לרכב יש פוליסה תקפה או לא.

<דנה ימינחה: ברגע שיבוצעו התיקונים ויוקם הממשק שתואר כאן, הבעיה הזאת תיפטר ולא נהיה תלויים בניירות שקיימים או לא קיימים ברשותו של הנהג, או בשאלה האם יש לו תמונה של הפוליסה על מסך הטלפון או לא.

יעקב פרי: מה יקרה בפועל בשטח אם חס וחלילה היתה תאונה ונקרא שוטר או הגיעה משטרה – מה יש להם היום שיהיה להם יותר בפעם הבאה או ברגע שנתקן את החוק הזה?

<דנה ימינחה: ברגע שיש שתאונה, השאלה אם יש צורך בהגעה של שוטר למקום או אין.

יעקב פרי: נגיד שהגיע שוטר.

<דנה ימינחה: אם הגיע שוטר, לשוטר היום אין ממשק שדרכו הוא רואה.

יעקב פרי: היום אין לו, מחר יהיה לו.

<דנה ימינחה: אז השוטר יוכל לקבל את הפרטים און ליין בלי להיות תלוי בשאלה מה מוחזק על-ידי מי מהנהגים.

<דנה ימינחה: זה מבחינתנו צעד מבורך כל עוד הדברים ייעשו במקביל ונקבל את המאגר.

יעקב פרי: אני רק רוצה לשאול עד כמה זה פיזיבילי, כי אתם מבקשים, אם אני לא טועה, שהתחילה תהיה בעוד תשעה חודשים.

<אסף מיכאלי: תשעה חודשים ולשר האוצר - - -

יעקב פרי: אתם מעריכים שבתוך תשעת החודשים האלה תצליחו להגיע ולהסדיר את כל אותם נושאים טכניים, מאגריים, רישומיים?

<אסף מיכאלי: התשובה היא כן.

<אסף מיכאלי: אני מחדד מה שקראת נכון, התחילה היא תשעה חודשים מיום פרסומו של חוק זה, ונתנו גם אפשרות לשר האוצר לדחות בעוד 18 חודשים נוספים, ככל שהוא יגלה שיש צורך על מנת להשלים את המהלכים הנלווים.

יעקב פרי: אם שר האוצר ירצה לדחות, נרצה שזה יהיה באישור ועדת הכלכלה.

<אסף מיכאלי: בוודאי.

<הילה דווידוביץ: כמובן בהמשך לשאלה פה חשוב לציין שכל התוספות וההרחבות של ממשקי מאגר המידע יהיו גם כפופים לאישורים של היבטי פרטיות במאגרי מידע, למען הסר ספק, ואנחנו נבחן הכול מהזווית הזאת ונשמור על הפרטיות.

יעקב פרי: אין כמו משרד המשפטים.

<מירב תורג'מן: האם את אומרת את זה מתוך נקודת הנחה שהממונה מפקח גם על קרנית וגם על המאגר שקרנית מחזיקה?

<הילה דווידוביץ: המאגרים אמורים להיות רשומים אצל הרשם, צריך לבדוק קונקרטית אצלם מה ההסדר.

יעקב פרי: סביר שכן.

<ירון גולן: הסעיף הזה מוסדר בחוק הפיצויים לנפגעי תאונות דרכים.

<ירון גולן: זאת אומרת מכוח סעיף 15א1 רשום כך.

<ירון גולן: אני מקריא: "הקרן תמסור מידע שקיבלה לפי סעיף 15, בדבר שם המבטח של רכב ומספר הפוליסה - - - לנפגע או לגוף שייקבע, בהתאם לבקשתו - - -" וכו' וכו'.

<ירון גולן: זאת אומרת, זה הסדר שכבר קיים בחוק.

<לאה ורון: לא השבת לשאלה של עו"ד דווידוביץ.

יעקב פרי: אנחנו יוצאים מתוך הנחה שקרנית רשומה במאגרי המידע סטטוטורית כפי שצריך.

יעקב פרי: בכל מקרה, אני מבקש לבדוק ולוודא.

יעקב פרי: אנחנו יוצאים מתוך הנחה בהקראה היום שזה מאגר רשום.

<אסף מיכאלי: אנחנו עושים בדיקה במקביל.

<מירב תורג'מן: כדי להקים מאגר מידע או להרחיב את מאגר המידע שקיים אצל קרנית אני סבורה שנדרש תיקון חקיקה.

<ירון גולן: הסברתי.

<ירון גולן: עוד פעם - - -

<מירב תורג'מן: לרשות שוק ההון, ביטוח וחיסכון אין סמכות לפקח על קרנית.

<ירון גולן: קראתי קודם שני סטים של תקנות שמסדירים את הנושא הזה – מסירת מידע מהקרן ומימון הקרן.

<ירון גולן: שניהם מסדירים את המידע שעובר מחברות הביטוח לקרנית ומקרנית החוצה.

יעקב פרי: אלה היו הצעות חוק או כבר תקנות?

<ירון גולן: כדי לקדם אותן, אנחנו צריכים שמשהו יתחיל להניע את התהליך.

<אסף מיכאלי: מירב, את צודקת שזה תקנה, זה ברמת שר, באישור ועדות.

<ירון גולן: באישור ועדת החוקה.

<מירב תורג'מן: זה לא בסמכות הרשות.

<ירון גולן: הפקת מידע מהקרן זה תקנות שיבואו לפה.

<ירון גולן: לא לוועדת הכלכלה, לוועדת החוקה, אבל זה באישור פרלמנטרי.

<מירב תורג'מן: מסירת מידע לקרן – אני לא יודעת אם זה לא דורש תיקון חקיקה ראשי.

<מירב תורג'מן: זה משהו שנצטרך לבדוק.

<ירון גולן: מסירת מידע לקרן, כבר היום מוסרים להם.

<ירון גולן: היום מוסרים להם פעם בחודש.

<מירב תורג'מן: על בסיס יומי.

<מירב תורג'מן: אני לא מכירה את ההוראות.

<מירב תורג'מן: אפשר בחקיקת משנה?

<הילה דווידוביץ: יש טיוטה שמונחת אצלנו של תיקון התקנות האלה, לשנות את התדירות מדיווח חודשי לדיווח יומי.

יעקב פרי: תבדקו את זה.

יעקב פרי: אי-אפשר לחוקק אם יש משהו שלא סגור בצד.

יעקב פרי: כן, אדוני.

<אריאל מונין: קודם כול, אנחנו מברכים על המהלך, שיהיה ברור.

<אריאל מונין: כמי שנותנים את השירות הזה, מפיקים את התעודה, מדפיסים, שמים בול, שולחים בדואר, אחרי זה שולחים בפקס או במייל סרוק, כי הלקוח תמיד רוצה שתהיה לו תעודה פיזית, זה נורא מכביד והמהלך הזה מבורך.

<אריאל מונין: מצד שני, רק לתקן אתכם בהבנה, כי בניתם על זה.

<אריאל מונין: זה שיש לי ביטוח חובה והייתי מעורב בתאונה, לא בהכרח הביטוח המקיף שלי באותה חברה, יש תחרות, יכול להיות שאני מבוטח בחברה אחת בחובה ובמקיף בחברה אחרת, ואותו לקוח שנפגע לוקח פרטים.

<אריאל מונין: עדיין המהות שיש כתובת ראשונה, במיוחד לתעודת חובה, אבל שוב, זה לא יעזור כל-כך לתאונות.

<אריאל מונין: דבר שני, אני רוצה לחזק את חברות הביטוח שבפעם הראשונה הן באות לקראת הצרכן, ופה הקריאה לאוצר: אם החברות - - -

<קריאה: זו לא פעם ראשונה.

<אריאל מונין: אם החברות מוכנות לבוא למהלך שהוא הכי קריטי מבחינת הצרכן, שזה העברת בעלות, שתמיד יוצרת בלבול ואי-ודאות, ולתת אופציה אוטומטית שמוכנות לתת כיסוי כפול, גם למוכר וגם לקונה - - -

יעקב פרי: זה לא שמענו מהאוצר.

יעקב פרי: שמענו שהוא מוכן לדון בזה, הוא מוכן לקיים על זה דיון.

<אריאל מונין: אני אשמח לקדם גם את זה, כי הנושא הוא תמיד תפר בעייתי.

<אריאל מונין: שתבינו, בסוף הציבור גם עם דיגיטציה יבוא וישאל כי הוא מפחד מהמשטרה אם יש לו או אין לו.

<אריאל מונין: נכון ששלחו במייל, אבל אם זה תקף - - -

<גיל סלומון: השאלה מתי זה פוקע.

<אריאל מונין: מתי זה פוקע.

יעקב פרי: מתי זה פוקע מיום מכירת הרכב?

<גיל סלומון: מה הפרוצדורה של הפקיעה של התעודה.

יעקב פרי: זו נקודה חשובה מאוד.

יעקב פרי: נצטרך להתייחס אליה.

יעקב פרי: האם עוד מישהו לפני שאנחנו מתחילים לקרוא?

<ירון גולן: אדוני, דיברנו עכשיו רק על הסעיף השני.

יעקב פרי: הסעיף הראשון הוא עם שירות הביטחון, המוסד ושאר ירקות.

<ירון גולן: במסגרת הפקודה, סעיף 2א לפקודה, זה הסעיף שמטיל חובה על כל רכב שיהיה לו פוליסה.

<ירון גולן: סעיף 6 לפקודה מאפשר לגופים מסוימים להיות פטורים מחובת ביטוח.

<ירון גולן: הגוף המרכזי זו המדינה, המדינה היא גוף גדול, היא אומרת שהיא לוקחת את הסיכון עליה והיא לא צריכה לבטח את הרכבים שלה.

עבד אל חכים חאג' יחיא: היום הם מבטחים?

<ירון גולן: גם היום לא, לפי סעיף 6 לפקודה.

<ירון גולן: "סעיף 2 לא יחול –" – סעיף 2 זה סעיף החובה "(1) לגבי רכב מנועי שהוא רכוש המדינה, או על אדם שבשירות המדינה המשתמש, או גורם או מניח שאדם אחר ישתמש, ברכב מנועי כאמור לשירותה של המדינה בלבד; (2) לגבי רכב מנועי כשהוא נהוג לצרכי המשטרה בידי שוטר או לפי הוראותיו;" בעקבות פניות שהיו אלינו מגופים ביטחוניים הבנו שיש צורך, כדי לאפשר להם בנסיבות מבצעיות מסוימות, להיות פטורים גם הם, לא מכל הרכבים כמובן, אלא רק במקרים שזה נעשה לצורכי שירות הביטחון או לצורכי המוסד, פטור קונקרטי מהחובה לפי סעיף 2.

יעקב פרי: אתם מתייחסים רק לביטוח חובה, נכון?

<ירון גולן: כן.

יעקב פרי: ועדת הכלכלה מודאגת שבד בבד עם הרחבת הפטור, שכמובן לא נתנגד לו – אנחנו חייבים לוודא שייקבעו כללים חד-משמעיים שלא ניתנים לפרשנות, למתן פיצויים למי שנפגע מרכב של המדינה.

יעקב פרי: כשאתה קורא את הצעת החוק כפי שעכשיו, חסרה לי סגירה של הכללים האלה.

<ירון גולן: אדוני, המחוקק כבר חשב על מה שאדוני אמר, ובסעיף 6א לחוק - - -

יעקב פרי: קלעתי לדעת גדולים.

<ירון גולן: הוא אומר בדיוק מה שאדוני אומר.

<ירון גולן: הוא אומר כך: "מי שפטור מחובת ביטוח לפי סעיף 6" – הסעיף שאנחנו מבקשים לתקן – "יהא חייב לתת כל פיצוי שמבטח היה חייב לתת אילו היתה קיימת פוליסה - - -".

<ירון גולן: זאת אומרת, סעיף החוק מחייב את המדינה, למרות ייתורה לפי סעיף 6, לשלם כמו כל מבטח אחר.

יעקב פרי: השאלה היא האם זה לא נתון לפרשנות.

יעקב פרי: מי יקבע מה הוא היה רשאי לקבל או צריך לקבל אם היתה לו תעודת ביטוח חובה?

<ירון גולן: לא הגיעו אלינו תלונות או בעיות בהיבט של שוק ההון על יישום הסעיף הזה.

<ירון גולן: אנחנו יכולים לבדוק לקראת הדיון הבא אם יש איזה כשל.

יעקב פרי: אני חושב שלקראת הדיון הבא מאוד חשוב שתבדקו, מכיוון שתפקידה של ועדת הכלכלה לעניות דעתי זה לוודא בעניין הזה שבאמת במקרה של תאונה, נזק רכוש או חס וחלילה נזק לגוף שנגרם על-ידי רכב בבעלות המדינה, ניתן הפיצוי המתאים, ההולם, ההוגן והנכון.

עבד אל חכים חאג' יחיא: כאילו שהיה ביטוח.

עבד אל חכים חאג' יחיא: האם אתה עוד רוצה להסביר משהו על סעיף 1?

<ירון גולן: לא.

יעקב פרי: חוה?

<חוה ראובני: זה פחות נוגע אלינו.

יעקב פרי: משטרה?

יעקב פרי: ביטוח?

<קריאה: סוף סוף יש הסכמה בחדר...

יעקב פרי: יש הסכמה, אבל לפעמים כשיש הסכמה מקיר לקיר צריך לבדוק למה, במיוחד בבית הזה.

יעקב פרי: .. מי מקריא לנו?

<ירון גולן: הצעת חוק לתיקון פקודת ביטוח רכב מנועי [נוסח חדש] (מס'22), התשע"ז-2017

<מירב תורג'מן: איך אתם מפרשים את המונח "משתמש"?

<ירון גולן: המונח "משתמש" הוא מונח שקבוע בפקודה.

<מירב תורג'מן: נניח שהוא סיים את הפעילות המבצעית והוא בדרך הביתה?

<ירון גולן: השאלה אם הדרך הביתה זה חלק מהמשימה.

עבד אל חכים חאג' יחיא: מה זה "חלק מהמשימה"?

עבד אל חכים חאג' יחיא: היא אומרת לך שהוא סיים את המשימה והוא בדרך הביתה.

<מירב תורג'מן: בדרך לפעילות המבצעית הוא עצר לכבות את הדוד, כמו שהופיע בפסק-הדין.

<מירב תורג'מן: איך התייחסתם לשאלה שעלתה בפסק-דין פחימה בהקשר הזה?

<ירון גולן: עוד פעם, הכוונה לסגור את כל הפעילות שהוא עושה מרגע שהוא יצא למשימה עד לרגע שהוא חזר ממנה.

<ירון גולן: זאת אומרת, כל טווח הפעילות הזאת.

<ירון גולן: ברגע שהוא עושה את כל המשימה הזאת, זה בפנים.

<מירב תורג'מן: אם הוא עצר כאמור לצורך אישי בדרך לפעילות מבצעית?

<ירון גולן: כשאני הולך לארוחת צהרים, אני בעבודה, אני יורד לאכול משהו זה חלק, אתה לא יוצר הפרדה בין החלקים השונים של המשימה.

<לאה ורון: לפי ביטוח לאומי אם שבת לעבודה מביתך ועצרת בדרך לקניות, היה ונפגעת, התאונה לא תיחשב לתאונת עבודה.

<הילה דווידוביץ: זה תלוי נסיבות.

עבד אל חכים חאג' יחיא: האם המדינה מעמידה את הרכב כרכב צמוד לאותו איש אחת המערכות?

עבד אל חכים חאג' יחיא: זה אומר ש-24 שעות זה חל עליו.

עבד אל חכים חאג' יחיא: זו המשמעות?

<ירון גולן: זו גם המשמעות.

<ירון גולן: לא - - -

עבד אל חכים חאג' יחיא: שם אתם מדברים על פעולה מבצעית, אבל זה רכב צמוד, הוא לא מחזיר למתקן ונוסע ברכב הפרטי שלו.

<הילה דווידוביץ: בסעיף הראשון מדברים על ההיתר מהמדינה.

<הילה דווידוביץ: צריך יהיה בנסיבות המקרה לבדוק מה היקף ההיתר.

<הילה דווידוביץ: אם מדובר על רכב צמוד לעובד מדינה, והוא נכנס בהיתר שהמדינה נתנה לו לשימוש ברכב – זה תלוי נסיבות – יכול להיות שבנסיבות העניין כן - - -

<לאה ורון: נניח שהוא הסיע את אשתו וילדיו?

עבד אל חכים חאג' יחיא: השאלות האלה הן כדי להבהיר, שלא נשלח ליותר מדי פרשנויות.

עבד אל חכים חאג' יחיא: אנחנו, חברי הכנסת, יש לנו רכב צמוד.

עבד אל חכים חאג' יחיא: אני, היועצים שלי, אשתי ובני שיש להם רישיונות יכולים לנהוג בו.

<ירון גולן: אז זה בהיתר.

עבד אל חכים חאג' יחיא: אם ייתנו לו ולמשפחתו, זה כן.

<הילה דווידוביץ: קשה לקבוע את כל הנסיבות.

<מירב תורג'מן: אם זה לא כלול בהיתר, קרנית מפצה?

<הילה דווידוביץ: יש חובת ביטוח.

<מירב תורג'מן: ואז?

<ירון גולן: אם מישהו נסע בניגוד להיתר?

<מירב תורג'מן: כן.

<ירון גולן: אם מישהו נסע בניגוד להיתר, יש בעיה לאיש הזה, וברור שקרנית תפצה.

<מירב תורג'מן: קרנית תפצה?

<ירון גולן: בוודאי.

<ירון גולן: הנפגע בכל מקרה יפוצה.

יעקב פרי: אנחנו מבקשים בכל מקרה שייכנס סעיף אחרי סעיף 6א(ב), או איפה שתחליטו, שיקבע את הכללים של מה שאמרתם.

יעקב פרי: אתם ציינתם שהוא יקבל את אותו פיצוי כאילו היתה לו תעודת ביטוח.

יעקב פרי: איך תנסחו את זה, זו כבר שאלה אחרת.

<ירון גולן: אדוני, זה כבר קיים היום בחוק.

<ירון גולן: סעיף 6א לפקודה בדיוק מתייחס לזה, זה בדיוק מה שהוא אומר כבר היום.

יעקב פרי: תקרא לי.

<הילה דווידוביץ: הוא כאילו המבטח.

<הילה דווידוביץ: המדינה הקימה אפילו קרן, הקרן של ענבל.

יעקב פרי: ענבל – אני יודע מה זה.

<ירון גולן: היא המבטחת של המדינה.

<ירון גולן: היא אורגן בתוך המדינה ולא גוף חיצוני שהמדינה רוכשת ממנו ביטוח.

<לאה ורון: הנציגים של ענבל כמו גם הנציגים של קרנית לא הוזמנו לדיון, כנראה באשמתי, אבל אני חושבת שחשוב מאוד שהוועדה תשמע את דעתם בנושא שמירת המאגר, הקמת המאגר, על הפיצוי.

יעקב פרי: ענבל שייכת לאוצר.

<ירון גולן: חברה ממשלתית.

<הילה דווידוביץ: ענבל היתה מעורבת בכל הליכי החקיקה של הדבר הזה, שכבר נמצא על השולחן תקופה ארוכה.

<הילה דווידוביץ: היה בהתחלה אצלנו והם מעורבים בסעיף הראשון.

יעקב פרי: אם אתם שמים לב, יש לנו קצת חששות.

יעקב פרי: לא שאנחנו לא סומכים עליכם, אבל אנחנו רוצים שזה יהיה סגור.

יעקב פרי: אני מבקש לדיון הבא שגם נשמע את נציגי ענבל וקרנית או שתבואו עם דעתם, לא אכפת לי.

יעקב פרי: אתה אומר ש-6א מכסה את הכללים, זאת אומרת, פה אנחנו יכולים להיות יותר שקטים.

<מירב תורג'מן: אני מבינה את התשובות שכל מקרה לגופו ולפי נסיבות המקרה וההיתר, אבל אני לא חושבת שזה לגמרי פותר את כל שאלות הפרשנות שנידונו בבית המשפט בהקשר הזה של מה זה משתמש.

יעקב פרי: השאלה אם אפשר לפרט פה אחרי סעיף 6א?

<מירב תורג'מן: זה לא קשור לסעיף 6א מבחינת החבות הכספית, זה פשוט עניין של פרשנות מהו השימוש, איזה שימוש כן נחשב לצורכי - - -

יעקב פרי: האם הוועדה יכולה לקבל, או מכם, או מענבל, או מקרנית, תחליטו, פירוט, על מנת שנבין באיזה מקרים 6א חל ובאיזה מקרים הוא חריג?

<לאה ורון: אם אפשר, גם לקבל את ההסדר המפורש.

<ירון גולן: לא הבנתי את השאלה.

יעקב פרי: כשאתה אומר שאיש נוסע מביתו למקום עבודתו, עושה את משימתו, חוזר ממשימתו לביתו, זה חל עליו.

יעקב פרי: היה והוא עצר לצרכים פרטיים בדרך, לקחת ילד מהגן, לקנות בסופרמרקט, ואז קרתה התאונה או הפגיעה, האם זה חל עליו או לא חל עליו?

יעקב פרי: אם אנחנו יכולים לקבל תשובה על זה, זה קצת ירגיע אותנו.

יעקב פרי: אתה יודע איך אפשר לפתור את זה?

יעקב פרי: אתם יכולים לפתור את זה שבסעיף 6א תעשו כללים או תקנות שיקבעו באיזה מקרים כן ובאיזה מקרים לא.

<ירון גולן: אדוני, נבדוק את עניין.

יעקב פרי: תחזרו אלינו עם תשובה.

<לאה ורון: אולי תתנו את הפיצוי בתוך 17 שנים.

<לאה ורון: כתוב "יהיה חייב לתת כל פיצוי שמבטח היה חייב לתת אילו היתה קיימת פוליסה לפי סעיף 3".

יעקב פרי: אדוני, סעיף 6א המקורי הוא קצת כוללני מדי והוא נתון לפרשנויות.

יעקב פרי: אני מבין שאי-אפשר יהיה לעשות כללים לגבי כל אפשרות וכל מקרה, זה ברור לי, אבל אנחנו רוצים שקצת תסגרו את זה אם אפשר, או על-ידי תקנות או על-ידי כללים, או על-ידי הרחבה, שמרחב האפשרויות יצטמצם.

יעקב פרי: זה ברור?

יעקב פרי: תודה.

יעקב פרי: אנחנו עוד נקבל מכם תשובות ובפעם הבאה נאשר את הסעיף.

יעקב פרי: תעבור לסעיף 2.

<ירון גולן: אדוני, סעיף 2 כולל כמה תיקונים, סעיפים (2), (3) ו-(4) להצעה הם בעצם הסעיפים שמתייחסים לנושא הראשון שעליו דיברנו, שזה התעודות האלקטרוניות, ויש פה סדרה של תיקונים שנראים קצת טכניים שמאפשרים את המצב הזה.

יעקב פרי: תסביר לי.

<ירון גולן: סעיף קטן (ב) אומר "לא יוציא מבטח לפוליסה אחת יותר מתעודת ביטוח אחת".

יעקב פרי: אתם מוחקים עכשיו.

<ירון גולן: אנחנו מוחקים, כי ברגע שזה אלקטרוני - - -

יעקב פרי: ברור.

<ירון גולן: אדוני, כל התיקונים שעכשיו קראנו לסעיף 9, כמו שאמרתי, הם תיקונים שמאפשרים את התעודות האלקטרוניות.

<יואב ענתבי: כמו שבסעיף 9(1) נאמר ש"תעודת ביטוח כאמור בסעיף קטן זה ניתן להוציא באמצעים אלקטרוניים" צריך הדדיות לעניין 24, גם לבטל באמצעים אלקטרוניים.

יעקב פרי: אנחנו מציעים לשקול את זה.

יעקב פרי: מירב, מה יש לך לומר בעניין?

יעקב פרי: זה נראה הגיוני מאוד.

יעקב פרי: תשקלו את זה.

יעקב פרי: תחזרו אלינו עם תשובת

יעקב פרי: כם או התייחסותכם.

<מירב תורג'מן: על איזה דרכים חשבתם לגבי אופן המצאת תעודות הביטוח למבוטחים?

<מירב תורג'מן: אתם קובעים פה הסמכה לרשות לתת הוראות לגבי אופן המצאת תעודות הביטוח למבוטחים.

<מירב תורג'מן: מה הכוונה?

<ירון גולן: הכוונה האם זה יכול להיות באימייל - - -

יעקב פרי: באיזה אמצעי?

עבד אל חכים חאג' יחיא: תפרטו.

<אסף מיכאלי: הרעיון שהמבוטח יכול לבחור את הדרך שבה הוא רוצה לקבל.

עבד אל חכים חאג' יחיא: תרשמו שהוא יכול לבחור את הדרך.

<אסף מיכאלי: אם אדם רוצה לקבל בדואר, יקבל בדואר, אדם שרוצה לקבל באמצעות אימייל, יקבל באימייל.

<אסף מיכאלי: זה הרעיון.

<אסף מיכאלי: זו רזולוציה שלא נהוג לכתוב בחקיקה ראשית, בשביל זה יש תקנות.

יעקב פרי: הם צודקים.

עבד אל חכים חאג' יחיא: שיהיה בתקנות.

יעקב פרי: תשימו בתקנות.

<הילה דווידוביץ: חשוב להבהיר שהפוליסות יצטרכו להיות חתומות בחתימה אלקטרונית, זה על-פי חוק חתימה אלקטרונית.

<הילה דווידוביץ: בגלל שיש דרישת חתימה על הפוליסות, זה צריך להיות חתום בחתימה אלקטרונית.

יעקב פרי: בסדר.

<ירון גולן: אדוני, אני אמשיך.

יעקב פרי: כן, תמשיך.

<ירון גולן: אדוני, סעיף 27 לפקודה זה סעיף שמטיל חובה על מבוטח שמבקש לבטל את הפוליסה שלו, כתנאי לביטול הפוליסה, להחזיר את התעודה שבטלה.

יעקב פרי: זה גם - - -

<ירון גולן: לא.

<ירון גולן: הוא דיבר על סעיף 24.

<יואב ענתבי: גם לעניין סעיף 27.

<יואב ענתבי: אם קודם גברתי היועצת המשפטית ציינה שצריך להחזיר תעודת ביטוח, כרגע בביטול לא יצטרכו להחזיר את התעודה פיזית, והבעיה מתחדדת בנושא העברת בעלות, כשבא אותו מוכר ואומר לחברת הביטוח גם ללא תעודה פיזית: תבטלי לי את הביטוח.

יעקב פרי: מה תגובתכם?

<ירון גולן: זו אותה הערה לגבי סעיף 24, אדוני.

יעקב פרי: אתם תבדקו.

יעקב פרי: זה ייבדק.

<ירון גולן: גם פה אנחנו רוצים לאפשר את האמצעים האלקטרוניים.

יעקב פרי: אתם מפרקים את סעיף 1 עם הרכבים בבעלות המדינה ומקרים מיוחדים.

<ירון גולן: נכון, כי אין צורך להיערכות.

<מירב תורג'מן: למה בכל זאת שלושה חודשים?

<ירון גולן: היערכות פנימית בתוך הממשלה.

יעקב פרי: האם למישהו יש עוד הערות?

יעקב פרי: אני חושב שאנחנו די מבושלים להוציא כמה דברים שצריכים לחזור אלינו.

יעקב פרי: האם למישהו יש עוד הערה לפני שאני נועל את הישיבה הקדושה?

יעקב פרי: אני רוצה, א', להודות לכם.

יעקב פרי: ב', תחזרו אלינו עם התשובות.

יעקב פרי: ככל שתחזרו מהר יותר, אנחנו נסכם ונאשר את הצעת החוק.

יעקב פרי: הוועדה בסך-הכול שמעה היום את ההערות הכלליות להצעת החוק, לסעיפיה, ועמדה על העניינים הנוספים שיש להסדיר עם משרדי הממשלה, במקרה הזה זה אוצר, תחבורה ומשפטים.

יעקב פרי: הנושא של ביטחון פנים, בנות המשטרה, מייצגות בגאון.

יעקב פרי: אני רוצה בכל זאת שתעשו בדיקה עם ראשי מאגרי המידע, משרד המשפטים, שתראו שכל הנושא של שמירה על הפרטיות, כל הנושא של מאגרי מידע סגורים פה, ואנחנו מבקשים שתשקלו את שתי ההצעות שעלו על-ידי איגוד חברות הביטוח ותתייחסו אליהן.

יעקב פרי: תשקלו אותן באהדה.

<אסף מיכאלי: נתייחס אליהן.

יעקב פרי: ואם הכול יוסכם, בפעם הבאה נוכל לאשר ולצאת לדרך.

יעקב פרי: תודה רבה לכם.

יעקב פרי: יום טוב.